समर्थकों को दिल्ली बुलाया; सिद्धारमैया कर्नाटक CM के लिए आलाकमान की पसंद
Karnataka Chief Minister (CM) Announcement Updates; Follow Karnataka Assembly Election 2023 Latest News, Reports On Dainik Bhaskar (दैनिक भास्कर)
सिद्धारमैया कर्नाटक के मुख्यमंत्री बनेंगे। कांग्रेस आलाकमान ये फैसला ले चुका है। कर्नाटक कांग्रेस अध्यक्ष डीके शिवकुमार सीएम बनने पर अड़ गए हैं। उन्हें मनाने के लिए राहुल गांधी दो बार बैठक कर चुके हैं, लेकिन दोनों ही बेनतीजा रहीं। बैठक के बाद मल्लिकार्जुन खड़गे से डीके ने साफ कह दिया कि बनाना है तो सीएम बनाओ, वे डिप्टी सीएम नहीं बनेंगे।
अब डीके ने अपने समर्थकों को दिल्ली बुलाया है। बेंगलुरु फोन करके समर्थकों को गुरुवार की पहली फ्लाइट से दिल्ली आने को कहा गया है।
CM से कम पर मानने को तैयार नहीं डीके
पहले इस तरह की खबरें आईं थी कि डीके डिप्टी सीएम, कर्नाटक प्रदेश कांग्रेस अध्यक्ष और दो मिनिस्ट्री लेकर मान गए हैं। आलाकमान सिद्धारमैया को सीएम बनाना चाहता है और उन्होंने डीके के सामने तीन फॉर्मूले रखे थे। अब खबर आई है कि वो किसी पर भी सहमत नहीं हैं।
आज सुबह दिल्ली में लिखी जा रही कर्नाटक सरकार की स्क्रिप्ट घंटे दर घंटे बदल रही है। डीके ने हाईकमान से कहा है कि लोकसभा की 20 से 22 सीटें वे जितवा सकते हैं।
सुबह खड़गे और राहुल गांधी के साथ डीके-सिद्धा की मीटिंग हुई थी, लेकिन एकराय नहीं बन सकी थी। फिलहाल बेंगलुरु में चल रहीं शपथ ग्रहण की तैयारियां रोक दी गई हैं। इससे पहले डीके ने कहा था कि अगर कांग्रेस अध्यक्ष मल्लिकार्जुन खड़गे को मुख्यमंत्री बनाया जाता है तो उनकी लीडरशिप में काम करने को तैयार हैं।
21 मई को हो सकता है शपथ समारोह
सोनिया गांधी अभी शिमला में हैं। उनके 20 मई को दिल्ली लौटने की उम्मीद है। अगर गुरुवार तक सीएम का विवाद खत्म नहीं हुआ तो वे पहले भी आ सकती हैं। कांग्रेस सूत्रों की मानें तो 21 मई को राजीव गांधी की पुण्यतिथि पर कर्नाटक में शपथ ग्रहण समारोह हो सकता है।
देखिए बुधवार सुबह से अभी तक कैसे हर घंटे बदल रही कहानी...
सीन: 8
बुधवार रात करीब रात में दस बजे सिद्धारमैया ने कांग्रेस के कर्नाटक प्रभारी रणदीप सिंह सुरजेवाला के दिल्ली स्थित घर में मुलाकात की। दोनों नेताओं ने मौजूदा हालात पर चर्चा की है।
सीन: 7
राहुल गांधी ने रात में एक बार फिर सिद्धा-डीके के साथ बैठक की। इसमें खड़गे भी मौजूद रहे। अंदर क्या बातें हुईं ये तो पता नहीं चला, लेकिन इसी बैठक के बाद पहले उन्होंने खड़गे से सीएम से कम में न मानने की बात कही, फिर बेंगलुरु में समर्थकों को फोन करके गुरुवार को दिल्ली आने के लिए कहा गया।
सीन: 6
दिल्ली में डीके शिवकुमार अपने समर्थकों के साथ मीटिंग कर रहे हैं। समर्थकों से उनकी राय पूछी जा रही है, क्योंकि सरकार बनने के बाद उन्हें भी मंत्रालयों में एडजस्ट करना होगा। हालांकि, सोर्स ने ये कंफर्म किया है कि डीके किसी भी हाल में बगावत नहीं करेंगे। वे अपनी कुछ शर्तों के साथ अगले 2 से 3 घंटे में सिद्धारमैया के नाम पर सहमत हो सकते हैं।
सीन:5
कांग्रेस कर्नाटक के इंचार्ज रणदीप सुरजेवाला मीडिया के सामने आए और बोले कि 48 से 72 घंटे में कैबिनेट का गठन हो जाएगा। अभी कोई आखिरी फैसला नहीं लिया गया। कांग्रेस अध्यक्ष मल्लिकार्जुन खड़गे बातचीत कर रहे हैं। इसी बीच यह बात सामने आई कि अब डीके शिवकुमार को मनाने की जिम्मेदारी प्रियंका गांधी को सौंप दी गई है। वे शाम को डीके से बात करेंगी।
सीन : 4
डीके शिवकुमार की कांग्रेस अध्यक्ष मल्लिकार्जुन खड़गे से बात हुई। उनके सामने यह प्रपोजल भी रखा गया कि दो साल सिद्धारमैया को सीएम बना देते हैं इसके बाद उन्हें सीएम बना दिया जाएगा। लेकिन इस शर्त पर भी डीके राजी नहीं हुए।
डीके यह भी नहीं चाहते कि कर्नाटक में तीन डिप्टी सीएम बनाए जाएं। उनका मानना है कि इससे डिसीजन नहीं लिए जा सकेंगे और गुटबाजी बढ़ जाएगी। 50:50 के फॉर्मूले पर उनका मानना है कि इससे कर्नाटक में राजस्थान जैसे हालात बन सकते हैं।
सीन : 3
शिवकुमार के समर्थक राहुल गांधी के रेजिडेंस के सामने जुट गए और उन्हें सीएम बनाए जाने के लिए नारे लगने लगे। इधर सिद्धारमैया समर्थकों ने जश्न मनाना शुरू कर दिया। उनके पोस्टरों पर दूध चढ़ाया जाने लगा।
कुरुबा कम्युनिटी के लोगों ने भी बधाई देना शुरू कर दी। इधर वोक्कालिग्गा कम्युनिटी के लोग बेंगलुरू में ही सिद्धारमैया को सीएम बनाए जाने का विरोध करते नजर आए।
सीन : 2
सिद्धारमैया के बाद डीके शिवकुमार राहुल गांधी से मिलने पहुंचे। आधे घंटे बाचतीत हुई। सोर्सेज के मुताबिक, राहुल ने डीके के सामने तीन फॉर्मूले रखे। उन्हें कहा गया कि लोकसभा इलेक्शन को देखते हुए सिद्धारमैया को सीएम रहना चाहिए। वो डिप्टी सीएम, केपीसीसी प्रेसीडेंट के साथ ही दो बड़े पोर्टफोलियो ले सकते हैं।
उनकी पसंद के विधायकों को मंत्री बनाया जाएगा। वो पावरफुल बने रहेंगे लेकिन डीके किसी बात पर नहीं माने। उन्होंने कहा कि वे सिद्धारमैया को सीएम बनते नहीं देखना चाहते। कांग्रेस अध्यक्ष मल्लिकार्जुन खड़गे को सीएम बना दीजिए। उनकी लीडरशिप में काम करने को तैयार हैं।
सीन : 1
सुबह 11 बजे रहे थे। कांग्रेस आलाकमान ने कर्नाटक में सरकार बनाने का फॉर्मूला तय कर लिया था। सिद्धारमैया का नाम सीएम पद के लिए फाइनल था। डीके शिवकुमार को डिप्टी सीएम, दो मंत्रालय और केपीसीसी प्रेसिडेंट बनाया जाना तय किया गया था।
सिद्धारमैया भी इस फॉर्मूले पर तैयार थे। जैसे ही खबर बाहर आई उनके समर्थकों ने जश्न मनाना भी शुरू कर दिया। राहुल गांधी से मुलाकात के बाद सिद्धारमैया अपने समर्थकों के साथ होटल लौट गए।
CM पद को लेकर पिछले चार दिनों से बेंगलुरु से लेकर दिल्ली तक कई बैठकें हुईं। सिद्धारमैया रेस में सबसे आगे चल रहे थे। इससे पहले रविवार को भी कांग्रेस विधायक दल की बैठक में सभी MLA ने नेता चुनने के लिए खड़गे को अधिकृत किया था। इसके बाद कांग्रेस अध्यक्ष ने ऑब्जर्वर्स से सभी विधायकों से वन-टु-वन बात करने को कहा था। इनमें 80 से ज्यादा विधायकों ने सिद्धारमैया के फेवर में वोट किया था।
कर्नाटक से जुड़े अपडेट्स 
डीके ने कहा था- मैं ना धोखा दूंगा और ना ही ब्लैकमेल करूंगा
डीके शिवकुमार ने मंगलवार सुबह बेंगलुरु में कहा, 'हम सब एक हैं। हम 135 हैं। मैं किसी को डिवाइड नहीं करना चाहता। वे भले ही मुझे पसंद करें या नहीं। मैं एक जिम्मेदार व्यक्ति हूं। मैं धोखा नहीं दूंगा और ना ही ब्लैकमेल करूंगा। हमने कांग्रेस पार्टी को बनाया, हमने इस घर को बनाया। मैं इसका हिस्सा हूं।'
उन्होंने कहा, 'एक मां अपने बच्चे को सब कुछ देती है। सोनिया गांधी हमारी आदर्श हैं। कांग्रेस हर किसी के लिए परिवार की तरह है। हमारा संविधान बेहद महत्वपूर्ण है और हमें सभी के हितों की रक्षा करनी है। लोकसभा में 20 सीट जीतना हमारा अगला लक्ष्य है।' 13 मई को चुनाव का परिणाम आने के बाद से अब तक कांग्रेस CM का ऐलान नहीं कर सकी है। पढ़ें उनका पूरा इंटरव्यू ... 
अब जानिए मंगलवार का घटनाक्रम...
कांग्रेस अध्यक्ष खड़गे के आवास 10, राजाजी मार्ग पर मंगलवार को दिनभर मीटिंग होती रहीं। पहले राहुल गांधी उनके घर पहुंचे। फिर कर्नाटक के नवनिर्वाचित विधायकों ने भी मुलाकात की। शिवकुमार और सिद्धारमैया शाम को मिलने पहुंचे।
दोपहर 12.30 बजे- राहुल गांधी ने खड़गे से मुलाकात की
राहुल गांधी मंगलवार दोपहर 12.30 बजे कांग्रेस अध्यक्ष खड़गे से मिलने उनके घर पर पहुंचे थे। दोनों के बीच डेढ़ घंटे बात हुई। इस दौरान पार्टी के महासचिव केसी वेणुगोपाल और कर्नाटक प्रभारी रणदीप सुरजेवाला मौजूद थे।
शाम 5.30 बजे- डीके शिवकुमार ने खड़गे से एक घंटे चर्चा की
डीके शिवकुमार मंगलवार शाम 5.30 बजे खड़गे से मिलने पहुंचे। सूत्रों के अनुसार उनको 6.30 बजे बुलाया गया था, लेकिन वे एक घंटा पहले ही पहुंच गए। दोनों के बीच करीब एक घंटे तक चर्चा चली। मुलाकात के बाद वे बिना मीडिया से बात किए निकल गए।
शाम 6:30 बजे- सिद्धारमैया और खड़गे के बीच डेढ़ घंटे मुलाकात
कर्नाटक के पूर्व मुख्यमंत्री सिद्धारमैया भी खड़गे के घर पहुंचे। वे करीब डेढ़ घंटे तक वहां रहे। पहले चर्चा थी कि डीके-सिद्धारमैया को आधे-आधे कार्यकाल का CM बनाया जाएगा, लेकिन दोनों नेता 50-50 फॉमूले से सहमत नहीं थे।
कर्नाटक चुनाव से जुड़ी ये खबरें भी पढ़ें...
सिद्धारमैया को 90 MLA का सपोर्ट:संगठन का एक धड़ा डीके के साथ; राहुल ने कहा- विधायक जिसे चुनेंगे, वही CM
कर्नाटक में सरकार बनने का फॉर्मूला लगभग तय हो गया है। कुरुबा कम्युनिटी से आने वाले सिद्धारमैया को CM बनाया जा सकता है। उनके अंडर में तीन डिप्टी CM हो सकते हैं। ये तीनों अलग-अलग कम्युनिटी के होंगे। पूरी खबर पढ़ें...
कांग्रेस के नए हनुमान डीके शिवकुमार:23 की उम्र में देवगौड़ा को चुनौती, 27 साल में मंत्री बने; जब पार्टी मुश्किल में पड़ी, बचा ले गए
डीके शिवकुमार अब कांग्रेस के नए संकटमोचक हैं। इस बार के चुनाव में कर्नाटक में कांग्रेस 135 सीटें जीत सकी, तो इसके पीछे सबसे बड़ा चेहरा शिवकुमार हैं। तो आखिर डीके शिवकुमार का कांग्रेस में इतना बड़ा कद कैसे हो गया? जानिए कि पहला चुनाव हारने वाले डीके शिवकुमार कांग्रेस की जीत के शिल्पकार कैसे बन गए। पूरी खबर पढ़ें...